SET ปิดเช้าบวก 8 จุด รับแรงซื้อกลับช่วงรอผลประชุม “เฟด” คืนนี้
SET ปิดเช้าบวก 8 จุด รับแรงซื้อกลับช่วงรอผลประชุม “เฟด” คืนนี้ เกี่ยวกับทิศทางดอกเบี้ย
26 ม.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งตัวในกรอบ เพื่อรอติดตามผลการประชุมธนาคารกลางสหรัฐ (เฟด) ในคืนวันนี้ เกี่ยวกับทิศทางอัตราดอกเบี้ย รวมไปถึงความตึงเครียดที่เกิดขึ้นระหว่างรัสเซียและยูเครนด้วย
สำหรับแนวโน้มการลงทุนในช่วงบ่าย นางสาวธีรดา กล่าวว่า ตลาดฯ น่าจะแกว่งตัวอยู่ในกรอบต่อเนื่อง โดยมีกรอบการเคลื่อนไหวที่ 1,635-1,650 จุด ในขณะเดียวกันให้ติดตามแนวรับสำคัญที่ 1,630 จุด หากหลุดแนวรับดังกล่าวดัชนีจะเข้าสู่ขาลงอย่างชัดเจน
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,711.22 ล้านบาท ปิดที่ 145.50 บาท เพิ่มขึ้น 2.00 บาท
TRUE มูลค่าการซื้อขาย 1,278.70 ล้านบาท ปิดที่ 4.92 บาท เพิ่มขึ้น 0.08 บาท
BBL มูลค่าการซื้อขาย 1,256.98 ล้านบาท ปิดที่ 134.50 บาท เพิ่มขึ้น 1.00 บาท
CBG มูลค่าการซื้อขาย 1,228.94 ล้านบาท ปิดที่ 101.00 บาท ลดลง 5.50 บาท
PTTEP มูลค่าการซื้อขาย 1,214.78 ล้านบาท ปิดที่ 127.00 บาท เพิ่มขึ้น 2.00 บาท